Diari Oficial de la Generalitat Valenciana


Sumari del DOGV 4965, del 14-03-2005 (2005/2705)

Resolució del rector de la Universitat Politècnica de València, referent a la creació i modificació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de protecció de dades de caràcter personal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/03/07/(1)/dof/vci/html**

### Dades del document

Número de DOGV
:   4965

Data del DOGV
:   14-03-2005

Secció del DOGV
:   I. DISPOSICIONS GENERALS

Número del document
:   2005/2705


Data del document
:   07-03-2005

Organisme emissor
:   Universitat Politècnica de València

Tipus de document
:   Resolució

Descriptors 

:   * base de dades
    * universitat
    * legislació
    * dades personals

Resolució del rector de la Universitat Politècnica de València, referent a la creació i modificació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de protecció de dades de caràcter personal. [2005/S2705]
  
L'article 20 de la Llei Orgànica 15/1999, de 13 de desembre, de protecció de dades de caràcter personal, preveu que la creació, modificació o supressió dels fitxers de les administracions públiques només podran fer-se mitjançant disposició general publicada en el Boletín Oficial del Estado o diari oficial corresponent.
  
En compliment d'aquest mandat legal, el Rectorat de la Universitat Politècnica de València, resol:
  
Primer
  
Aprovar la creació del fitxer que es relaciona en l'annex I d'aquesta disposició.
  
Segon
  
Aprovar la modificació dels fitxers que es relacionen en els annexos II, III y IV d'aquesta resolució, creats mitjançant la Resolució de 28 de juliol de 1994 de la Universitat Politècnica de València, publicada en el Diari Oficial de la Generalitat Valenciana número 2.329, de 19 d'agost de 1994, per la qual es compleix a la llei orgànica que regula el tractament automatitzat de les dades de caràcter personal.
  
Tercer
  
La Universitat Politècnica de València prendrà les mesures necessàries d'índole tècnica i organitzativa per garantir la seguretat de les dades de caràcter personal dels fitxers que es mencionen en els annexos.
  
Quart
  
Les persones responsables dels fitxers automatitzats relacionats en els annexos adoptaran les mesures necessàries per a assegurar que les dades de caràcter personal s'utilitzaran exclusivament per a les finalitats que en van justificar la creació.
  
Cinqué
  
El personal afectat pels fitxers automatitzats relacionats en els annexos pot exercir el seu dret d'accés, de rectificació i de cancel·lació de les dades, i d'oposició al seu tractament, davant de l'òrgan competent i en la forma reglamentària establida, en els casos previstos en la legislació vigent.
  
Sisé
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
València, 7 de març de 2005
  
Annex I
  
Fitxer projecte fi de carrera - ETS Informàtica Aplicada.
  
Finalitat i usos previstos: gestió administrativa i acadèmica en l'Escola Tècnica Superior d'Informàtica Aplicada.
  
Persones o col·lectius de què s'obtenen les dades o que resulten obligats a subministrar-les: membres que participen en la direcció o avaluació dels projectes fi de carrera.
  
Procediment de recollida de les dades: declaracions, formularis i transmissió electrònica de dades.
  
Estructura bàsica del fitxer i descripció de les dades recollides: dades de caràcter identificador, acadèmics i professionals.
  
Cessions de dades previstes: cap.
  
Òrgans de les administracions responsables del fitxer: cap d'estudis de l'ETS d'Informàtica Aplicada.
  
Serveis o unitats davant els quals poden exercitar-se els drets d'accés, rectificació, cancel·lació i oposició: Administració de l'ETS d'Informàtica Aplicada.
  
Mesures de seguretat: nivell bàsic.
  
Annex II
  
Fitxer d'alumnes
  
Finalitat i usos previstos: gestió administrativa i acadèmica dels alumnes de la Universitat Politècnica de València. Difusió d'informació acadèmica i institucional de la universitat. Promoció de l'ocupació i la inserció professional. Realització d'estudis i investigacions científiques per la Universitat Politècnica de València. Cens electoral.
  
Persones o col·lectius de què s'obtenen les dades o que resulten obligats a subministrar-les: alumnes que pretenen cursar, que cursen o que han cursat els estudis impartits per la Universitat Politècnica de València i els seus centres adscrits.
  
Procediment de recollida de les dades: declaracions, formularis i transmissió electrònica de dades.
  
Estructura bàsica del fitxer i descripció de les dades recollides: dades de caràcter identificador, acadèmiques i professionals, economicofinanceres, circumstàncies socials, salut.
  
Cessions de dades previstes: organismes de l'administració general de l'estat, administracions autonòmiques i administracions locals, altres universitats, entitats bancàries col·laboradores, òrgans col·legiats i unipersonals de la Universitat Politècnica de València, departaments, centres, instituts d'investigació, unitats d'investigació i personal docent i investigador de la Universitat Politècnica de València per a la realització d'estudis i investigacions científiques amb consentiment exprés del titular. Empreses, fundacions i entitats que perseguisquen finalitats de gestió, promoció i realització de pràctiques o de promoció de l'ocupació o inserció professional.
  
Òrgans de les administracions responsables del fitxer: Universitat Politècnica de València.
  
Serveis o unitats davant els quals poden exercitar-se els drets d'accés, rectificació, cancel·lació i oposició: Servei d'Alumnat de la Universitat Politècnica de València en totes les àrees corresponents i els diferents serveis d'administració de cada centre.
  
Mesures de seguretat: nivell alt.
  
Annex III
  
Fitxer de gestió econòmica
  
Finalitat i usos previstos: gestió econòmica de la Universitat, pagament de factures per treballs o serveis prestats a la Universitat i pagament d'ajudes als membres d'aquesta (alumnes, PAS, PDI).
  
Persones o col·lectius de què s'obtenen les dades o que resulten obligats a subministrar-les: persones físiques o jurídiques que presten un servei o subministren productes o béns a la Universitat, així com ajudes als membres d'aquesta.
  
Procediment de recollida de les dades: factures que es presenten per a la tramitació, presentació de sol·licituds d'ajudes als membres de la comunitat universitària.
  
Estructura bàsica del fitxer i descripció de les dades recollides: dades de caràcter identificador, economicofinanceres i de transaccions.
  
Cessions de dades previstes: cap.
  
Òrgans de les administracions responsables del fitxer: Universitat Politècnica de València.
  
Serveis o unitats davant els quals poden exercitar-se els drets d'accés, rectificació, cancel·lació i oposició: Servei de Gestió d'Econòmica de la Universitat Politècnica de València en totes les àrees corresponents.
  
Mesures de seguretat: nivell bàsic.
  
Annex III
  
Fitxer de Centre de Formació de Postgrau.
  
Finalitat i usos previstos: gestió administrativa i acadèmica dels alumnes del Centre de Formació de Postgrau de la Universitat Politècnica de València. Promoció de l'oferta formativa i realització d'anàlisi o estudis estadístics de la formació postgrau i contínua.
  
Persones o col·lectius de què s'obtenen les dades o que resulten obligats a subministrar-les: alumnes que pretenen accedir, que accedixen o que han accedit a la formació postgrau i contínua impartida per la Universitat Politècnica de València i/o els seus centres adscrits.
  
Procediment de recollida de les dades: declaracions, formularis i transmissió electrònica de dades.
  
Estructura bàsica del fitxer i descripció de les dades recollides: dades de caràcter identificador, acadèmics i professionals.
  
Cessions de dades previstes: entitats bancàries col·laboradores, entitats asseguradores col·laboradores, departaments, centres, instituts d'investigació, òrgans col·legiats i unipersonals de la Universitat Politècnica de València.
  
Òrgans de les administracions responsables del fitxer: Centre de Formació de Postgrau de la Universitat Politècnica de València.
  
Servicis o unitats davant els quals poden exercitar-se els drets d'accés, rectificació, cancel·lació i oposició: Centre de Formació de Postgrau de la Universitat Politècnica de València.


Còpia Permalink ELI